Finocchiona

Finocchiona er en salamipølse fra Toscana i Italia, med frø av vill fennikel som en viktig smakssetter. Navnet kommer fra semi di finocchio (italiensk for fennikelfrø).

Pølsen er en middels stor salami og blir lagret fra fire måneder opp til ett år. Den blir laget av magert svinekjøtt, svinefett fra kinn og skulder, og krydres med pepper, frø av viltvoksende fennikel og hvitløk.Peras, side 240 Noen nettkilder oppgir at pølsen også bør inneholde lokal rødvin. 

Finocchiona stammer fra Firenzes omland, men lages i dag over hele Toscana.Riley, side 201 Flere nettkilder refererer en historie om pølsens opprinnelse: En mann stjal en salamipølse fra et marked i byen Prato og gjemte den et sted der det vokste vill fennikel. Da han en tid senere hentet pølsen, hadde den fått en tiltalende smak av fennikelen.Finocchiona: Tuscan Fennel Salami , og Finocchiona. Nettstedet about.com  (besøkt 20. oktober 2013) Nettstedet prosciuttopedia.com oppgir at fennikel ble tilsatt av økonomiske grunner, fordi pepper var for dyrt.Finocchiona. prosciuttopedia.com  (besøkt 20. oktober 2013)

Pølsen er mye brukt som antipasti, appetittvekkere i starten av et måltid.

Salamien sbriciolona fra Chianti-området i Toscana, som har navnet fra verbet sbricolare (kverne  eller smuldre), er en finocchiona. Sbriciolona er større enn finocchiona, har større fettinnhold og kortere lagringstid.Peras, Riley, og John F. Mariani: The Dictionary of Italian Food and Drink. New York, Brodway books, 1998, side 103. ISBN 0-7679-0129-0

Referanser

Litteratur
Claudia Peras (red.): Culinaria Italia. Italienske spesialiteter. Oslo, Spektrum 2005. ISBN 82-7822-229-0. Opprinnelig på tysk, Könemann 2004
Gillian Riley: The Oxford companion to Italian food. Oxford, Oxford University Press, 2007. 978-0-19-860617-8

Kategori:Pølser
Kategori:Italiensk mat
kategori:Toscana